en en fr en en en en en ml ml ml ml ml en en ml ml ml en en en ml ml ml ml ml ml ml ml en en en ml ml ml ml ml en en en ml ml ml ml ml en en ml ml en en en ml ml ml ml ml ml ml ml ml en en en en ml en en ml ml ml ml ml ml ml ml ml ml cs ml ml ml ml ml ml ml ml ml ml ml en en en
എരുമേലിയിൽ കെ എസ് ആർ ടി സി ബസും സുമോയും കൂട്ടിയിടിച്ചു സുമോയുടെ ഡ്രൈവർക്ക് ഗുരുതര പരിക്ക്.
കുറുവാമുഴി : കാഞ്ഞിരപ്പള്ളിയിൽ നിന്നും സീതത്തോടിന് സർവീസ് നടത്തുന്ന കെ എസ് ആർ ടി സി ബസിൽ ടാറ്റ സുമോ ഇടിച്ചു സുമോയുടെ ഡ്രൈവർക്ക് ഗുരുതര പരിക്ക്.
ഇന്നലെ ഉച്ചകഴിഞ്ഞു കുറുവാമുഴി ജംഗ്ഷനിലായിരുന്നു അപകടം സംഭവിച്ചത്.
ടാറ്റ സുമോയിൽ ഡ്രൈവർ മാത്രമാണ് ഉണ്ടായിരുന്നത്.നാലാം മൈൽ സ്വദേശിയായ ഡ്രൈവർ ഹിദായത്തുനഗറിൽ സാദിഖിനെ (37 ) സ്വകാര്യാശുപത്രിയിൽ പ്രവേശിപ്പിച്ചു.
അപകടത്തെ തുടർന്ന് അരമണിക്കൂറോളം കെ ഇ റോഡിൽ ഗതാഗതം സ്തംഭിച്ചു.ഇടിയുടെ ആഘാതത്തിൽ ടാറ്റ സുമോ നിശേഷം തകർന്നു .കാഞ്ഞിരപ്പള്ളി പോലിസ് സംഭവസ്ഥലം സന്ദർശിച്ചു മേൽനടപടികൾ സ്വീകരിച്ചു.
Email ThisBlogThis!Share to TwitterShare to FacebookShare to Pinterest
വ്യാജനന്പരിലെത്തിയ ബൈക്ക് ബസ്സുമായി കൂട്ടിയിടിച്ചു; ബൈക്കുകാരന്‍ ഓടിരക്ഷപ്പെട്ടു
എരുമേലി: എരുമേലി-റാന്നി പാതയില്‍ കരിന്പിന്‍തോട്ടില്‍ സ്വകാര്യബസ്സും ബൈക്കും കൂട്ടിയിടിച്ചു. അപകടം നടന്നയുടന്‍തന്നെ ബൈക്ക് യാത്രികന്‍ സമീപമുള്ള വനത്തിലൂടെ ഓടിരക്ഷപ്പെട്ടു.
സംശയംതോന്നിയ പോലീസ് ബൈക്കിന്റെ നന്പര്‍ പരിശോധിച്ചപ്പോള്‍ ഇതേ നന്പര്‍ വിഴിക്കിത്തോട് സ്വദേശിയുടെ കാറിന്റേതാണെന്ന് കണ്ടെത്തി. വെള്ളിയാഴ്ച ഉച്ചകഴിഞ്ഞ് മൂന്നുമണിയോടെയാണ് സംഭവം. ബൈക്ക് മണിമല പോലീസ് സ്റ്റേഷനിലേക്ക് മാറ്റി.
എരുമേലി ടൗണില്‍ ശനിയാഴ്ച പുലര്‍ച്ചെ രണ്ടുപേര്‍ക്കുനേരെ ആക്രമണം. ഗുരുതരമായി പരിക്കേറ്റ തുമരംപാറ വിലങ്ങുപാറ ഷാഫി(50), എരുമേലി പനച്ചിയില്‍ റാഷിക്(22) എന്നിവരെ കോട്ടയം മെഡിക്കല്‍ കോളേജ് ആസ്​പത്രിയില്‍ പ്രവേശിപ്പിച്ചു.
ഗുണ്ടാസംഘങ്ങളുടെ കുടിപ്പകയാണ് അക്രമത്തിന് കാരണമായതെന്നറിയുന്നു. ഷാഫിയുടെ ഇരുകാലുകളും കമ്പിവടികൊണ്ട് തല്ലിയൊടിച്ചു. ഷാഫിക്കൊപ്പമുണ്ടായിരുന്ന റാഷിക്കിനെ ബലമായി തട്ടിക്കൊണ്ടുപോയി വാഹനത്തിലും വീട്ടിലുമിട്ട് ആക്രമിക്കുകയായിരുന്നുവെന്ന് പറയുന്നു.
വെള്ളിയാഴ്ച രാത്രി ഒമ്പതുമണിയോടെയാണ് സംഭവങ്ങള്‍ക്ക് തുടക്കം. എരുമേലി സ്വകാര്യ ബസ്സ്റ്റാന്‍ഡില്‍ ചരള കൈതയ്ക്കല്‍ അനീഷിന്റെ ഓട്ടോറിക്ഷയും ഒരുസംഘം ആളുകള്‍ അടിച്ചുതകര്‍ത്തിരുന്നു. ഇതിന്റെ തുടര്‍ച്ചയായാണ് രാത്രി രണ്ടുമണിയോടെ ഷാഫി, റാഷിക് എന്നിവര്‍ക്കുനേരെ ആക്രമണമുണ്ടായത്. ഈ സമയം പട്രോളിങ്ങിനെത്തിയ എരുമേലി പോലീസിനെ കണ്ടതോടെ ഷാഫിയെ റോഡിലുപേക്ഷിച്ച് റാഷിക്കുമായി കടന്നു. ഇരുകാലുകളും തകര്‍ന്ന് അവശനായി കിടന്ന ഷാഫിയെ പോലീസ് ആസ്​പത്രിയിലാക്കുകയായിരുന്നു.
റാഫിക്കുമായി കടന്ന ഗുണ്ടാസംഘം വാഹനത്തിലും അനീഷിന്റെ വീട്ടിലുമെത്തിച്ച് മര്‍ദ്ദിക്കുകയായിരുന്നുവെന്ന് പോലീസ് പറയുന്നു. വീട്ടില്‍നിന്ന് റാഷിക്കിനെ മോചിപ്പിച്ച് പോലീസ് ആസ്​പത്രിയിലെത്തിക്കുകയായിരുന്നു.
സംഭവത്തില്‍ പ്രതികളായവരെ പോലീസ് പിടികൂടിയെങ്കിലും സംശയകരമായ സാഹചര്യമായതിനാല്‍ വിട്ടയയ്ക്കുകയായിരുെന്നന്ന് ആരോപണമുണ്ട്. എരുമേലിയില്‍ നാളുകളായി അക്രമിസംഘങ്ങള്‍ തമ്മില്‍ കുടിപ്പക നിലനില്‍ക്കുകയാണ്.
മാസങ്ങള്‍ക്കുമുമ്പ് അനീഷിനുനേരെ ആക്രമണം നടന്നിരുന്നു. രണ്ടംഗസംഘത്തിനുനേരെ ആക്രമണം നടന്ന സംഭവത്തില്‍ ഏഴുപേര്‍ക്കെതിരെ എരുമേലി പോലീസ് കേസെടുത്തു.
വധശ്രമം, തട്ടിക്കൊണ്ടുപോകല്‍, കൃത്യനിര്‍വഹണണതടസ്സം എന്നീ വകുപ്പുകള്‍ ചുമത്തിയാണ് കേസ്. ഓട്ടോറിക്ഷ തകര്‍ത്ത സംഭവത്തിലും കേസെടുത്തിട്ടുണ്ട്.
Posted by Reporter at 8:18 AM
Email ThisBlogThis!Share to TwitterShare to FacebookShare to Pinterest
Friday, June 6, 2014
പഞ്ചായത്തിലെ മാലിന്യ സംസ്കരണ പ്ലാന്റ് അപകാടാവസ്ഥയിൽ
എരുമേലി: എരുമേലി പഞ്ചായത്തിലെ മാലിന്യ സംസ്കരണ പ്ലാന്റ് അപകാടാവസ്ഥയിൽ. വർഷങ്ങൾ പഴക്കമുളള പ്ലാന്റിന്റെ പ്രധാന ഭാഗമായ പുകക്കുഴലിന്റെ ചുവട് ഭാഗം ദ്രവിച്ച് അടർന്ന് സ്ഥാനം തെറ്റി നില്കുകയാണ്. പുകക്കുഴലിന് നൂറ് അടിയിലേറെ ഉയരമുണ്ട്. പ്രധാന പ്ലാന്റിൽ നിന്ന് അടർന്ന് മാറി നില്കുന്നതിനാൽ ഏതി നിമിഷവും നിലം പൊത്താവുന്ന സ്ഥിതിയിലാണ്. മാലിന്യം സംസ്കരിക്കുന്നതിനിടയിൽ പുകക്കുഴൽ നിലംപൊത്തിയാൽ വൻ അപകടം ഉണ്ടാകുമെന്ന് നാട്ടുകാർ പറയുന്നു. നിരവധി തവണ പ‌ഞ്ചായത്ത് അധികൃതരുടെ ശ്രദ്ധയിൽപ്പെടത്തിയിട്ടും അറ്റകുററപ്പണി നടത്തുവാൻ അധികൃതർ തയ്യാറായിട്ടില്ലായെന്ന് ജീവനക്കാർ പറഞ്ഞു. വർഷം തൊറും ലക്ഷക്കണക്കിന് രൂപയാണ് മാലിന്യ സംസ്കരണ പ്രാന്റിന് അറ്റകുററപ്പണിയ്ക്കായി പ‌ഞ്ചായത്ത് ചിലവഴിക്കുന്നത്. അറ്റകുററപ്പണിയുടെ പേരിൽ ലക്ഷക്കണക്കിന് രൂപയിടെ അഴ
ിമതി നടക്കുന്നതിനാലാണ് സ്ഥിരമായി സംസ്കരണ പ്ലാന്റ് തകരാറിലാവുന്നതെന്ന് പ്രതിപക്ഷം ആരോപിക്കുന്നു.
പ്ലാന്റ് ഉണ്ടായിട്ടും കാര്യക്ഷമമായി സംസ്കരണം നടത്തുവാൻ ഇത് വരെ കഴിഞ്ഞിട്ടില്ല. നിലവിൽ മാലിന്യം സംസ്കരിക്കുന്നതിനായി ലക്ഷക്കണക്കിന് രൂപ മുടക്കി ചിരട്ട വാങ്ങി പ്ലാന്റിൽ സൂക്ഷിച്ചിട്ടുണ്ടങ്കിലും ഖര – ജൈവ മാലിന്യങ്ങൾ തരംതിരിക്കുകപോലും ചെയ്യാതെ എരുമേലി – കൊടിത്തàട്ടം പാതയോരത്ത് കത്തിക്കുകയാണ് ചെയ്യുന്നത്. ഇതിനെതിരെ കൊടിത്തോട്ടം നിവാസികളും, വിവിധ സംഘടനകളും നിരവധി തവണ പരാതി നല്കിയതാണ്. ഇതിനെതിരെ നടപടികൾ സ്വീകരിക്കാത്തതിനെതിരെ പ്രദേശത്ത് വ്യാപക പരാതി ഉയർന്നിട്ടുണ്ട്. മാലിന്യസംസ്കരണം എരുമേലി പഞ്ചായത്തിലെ സ്ഥിരം വിവാദ വിഷയമാണ്. നേർച്ചപ്പാറയിൽ പുതിയതായി നിർമ്മിച്ച മാലിന്യ സംസ്കരണ യൂണിറ്റും തുറക്കാനാവാതെ കിടക്കുകയാണ ്.
കൊടിത്തോട്ടം പ്ലാന്റിലെ പുകക്കുഴൽ അപകടാവസ്ഥയിലായതിനാൽ അടച്ച് പൂട്ടി നേർച്ചപ്പാറയിലെ പ്ലാന്റ് തുറക്കുവാനുളള അടിയന്തിര നടപടി പ‌ഞ്ചായത്ത് സ്വീകരിക്കണമെന്ന് നാട്ടുകാർ ആവശ്യപ്പെട്ടു.
Posted by Reporter at 9:54 AM
Email ThisBlogThis!Share to TwitterShare to FacebookShare to Pinterest
Wednesday, June 4, 2014
അമിതമായ പ്രകൃതിചൂഷണത്തിന്റെ ദുഷ്ഫലങ്ങള്‍ ആഗോളസമൂഹം അനുഭവിച്ചുകൊണ്ടിരിക്കെ, ലോകമെങ്ങും ഇന്ന് പരിസ്ഥിതി ദിനം ആചരിക്കുന്നു. പരിസ്ഥിതി സംരക്ഷണമെന്നാല്‍ അതിനെ നശിപ്പിക്കാതിരിക്കലാണ്. മറ്റൊരു രീതിയില്‍ പറഞ്ഞാല്‍ അത് കഴിയുന്നത്ര പ്രകൃതിയോടിണങ്ങിയുള്ള ജീവനം തന്നെ. ദൗര്‍ഭാഗ്യവശാല്‍, ഭൗതിക നേട്ടങ്ങളുടെയും വികസനത്തിന്റെയും പേരില്‍ മനുഷ്യര്‍ പ്രകൃതിയോട് പിണങ്ങാന്‍ തുടങ്ങിയിട്ട് ഏറെക്കാലമായി. പ്രകൃതിവിഭവങ്ങള്‍ ഒരിക്കലും തീരില്ലെന്ന ധാരണയില്‍ പരമാവധി കവര്‍ന്നെടുക്കാന്‍ പലരും തുനിയുന്നതാണ് പിന്നീട് കണ്ടത്. മനുഷ്യന്റെ ന്യായമായ ആവശ്യങ്ങള്‍ പ്രകൃതി നിറവേറ്റും. അത്യാര്‍ത്തി പ്രകൃതിയെയും മനുഷ്യനെയും നശിപ്പിക്കും. പ്രകൃതി സ്‌നേഹികളുടെയും പരിസ്ഥിതി വിദഗ്ധരുടെയും ഇത്തരം ഓര്‍മപ്പെടുത്തലുകള്‍ ആദ്യകാലത്ത് പരക്കെ അവഗണിക്കപ്പെട്ടു. എന്നാല്‍ വിദഗ്ധരും മറ്റും മുന്‍പ് ചൂണ്ടിക്കാണിച്ചതെല്ലാം യാഥാര്‍ഥ്യമായപ്പോഴാണ് ഭരണകൂടങ്ങളും സമൂഹവും തങ്ങള്‍ ചെയ്തു വന്നതെന്തെന്ന് തിരിച്ചറിഞ്ഞത്. ശുദ്ധജലക്ഷാമം, മലിനീകരണം, കാലാവസ്ഥാവ്യതിയാനം, കൃഷിപ്പിഴ തുടങ്ങിയ പ്രശ്‌നങ്ങള്‍ പരിഹരിക്കാനാവാതെ വിഷമിക്കുന്ന പല രാജ്യങ്ങളും ഇന്ന് പരിസ്ഥിതി സംരക്ഷണത്തിന് വലിയ പ്രാധാന്യം നല്‍കിത്തുടങ്ങിയിരിക്കുന്നു. ഐക്യരാഷ്ട്ര സംഘടനപോലുള്ള അന്താരാഷ്ട്ര സമിതികളും ഇക്കാര്യത്തില്‍ കൂടുതല്‍ താത്പര്യം കാണിക്കുന്നുണ്ട്. സാര്‍ഥകമായ പരിസ്ഥിതി സംരക്ഷണം എന്ന ലക്ഷ്യത്തിലേക്കുള്ള ആദ്യ ചുവടുവെപ്പുകളായി ഈ തിരിച്ചറിവിനെ കാണാം.
ദൂരക്കാഴ്ചയില്ലാത്ത പദ്ധതികളും മലിനീകരണവും പ്രകൃതിവിഭവങ്ങളുടെ ദുരുപയോഗവും ഇന്ത്യയിലുണ്ടാക്കിയ പാരിസ്ഥിതികാഘാതം വലുതാണ്. ജലസ്രോതസ്സുകളുടെ മലിനീകരണം മൂലം ഇന്ത്യയും കടുത്ത ശുദ്ധജലക്ഷാമത്തിലേക്കു നീങ്ങുകയാണെന്ന് ഇന്റര്‍നാഷണല്‍ വാട്ടര്‍ മാനേജ്‌മെന്റ് ഇന്‍സ്റ്റിറ്റിയൂട്ടിന്റെ പഠനത്തില്‍ പറയുന്നു. നാശത്തിലേക്കു നീങ്ങുന്ന ലോകത്തെ പത്ത് പ്രമുഖ നദികളില്‍ ഗംഗയും ഉള്‍പ്പെടുന്നു. രാജ്യത്തെ മറ്റു പല പ്രധാനനദികളും മലിനീകരണം മൂലം ശോചനീയമായ സ്ഥിതിയിലാണ്. വനങ്ങള്‍ പലേടത്തും വ്യാപകമായി നശിപ്പിക്കപ്പെടുന്നു. ഭൂമിയില്‍ പ്രകൃതി ഒരുക്കിയ നിമ്‌നോന്നതങ്ങള്‍ നിര്‍മാണ പ്രവര്‍ത്തനങ്ങള്‍ക്കായി ഇല്ലാതാക്കുന്നു. പുകയും ആരോഗ്യത്തിന് ഹാനികരമായ വാതകങ്ങളും കൊണ്ടുള്ള അന്തരീക്ഷ മലിനീകരണവും രൂക്ഷമാണ്. ഇങ്ങനെ പ്രകൃതി ചൂഷണവും മണ്ണിലും വെള്ളത്തിലും വായുവിലും ഉണ്ടാക്കുന്ന മലിനീകരണവും പരിസ്ഥിതി സന്തുലനത്തെയും ആവാസവ്യവസ്ഥയെയും കാര്യമായി ബാധിച്ചിട്ടുണ്ട്.
പാരിസ്ഥിതിക പഠനം നടത്താതെയുള്ള നിര്‍മാണ പ്രവര്‍ത്തനങ്ങളും വനനശീകരണവും മണല്‍ക്കൊള്ളയും മറ്റുമാണ് കേരളത്തിലും പരിസ്ഥിതിക്ക് ദോഷം ചെയ്തത്. നദികളും മറ്റ് പൊതു ജലാശയങ്ങളും മലിനമായതോടെ പലേടത്തും കുടിവെള്ളക്ഷാമം സാധാരണമായി. മാലിന്യം നഗരങ്ങളിലും നാട്ടിന്‍പുറങ്ങളിലും മാത്രമല്ല,
വനങ്ങളിലും കുഴപ്പമുണ്ടാക്കുന്നു. വാഴച്ചാല്‍ വനമേഖലയില്‍ സഞ്ചാരികള്‍ വലിച്ചെറിയുന്ന കുപ്പികളടക്കമുള്ള പ്ലാസ്റ്റിക് സാധനങ്ങള്‍ തിന്ന് മാനുകളും കുരങ്ങുകളും മറ്റും വയര്‍ പൊട്ടി ചാകുന്നതായി റിപ്പോര്‍ട്ടുണ്ടായിരുന്നു. കണ്ടല്‍ക്കാടുകള്‍ വെട്ടി നശിപ്പിക്കുന്നതും ചതുപ്പുകള്‍ നികത്തുന്നതും തണല്‍ മരങ്ങള്‍ മുറിച്ചു നീക്കുന്നതും ഇവിടത്തെ പ്രകൃതിയെ ഞെരുക്കുകയാണ.് ഇവയ്‌ക്കെല്ലാമെതിരായ പ്രചാരണവും പ്രവര്‍ത്തനവും അടുത്തകാലത്ത് കൂടുതല്‍ ഊര്‍ജിതമായിരിക്കുന്നു എന്നതാണ് ഈ ഘട്ടത്തില്‍ ആശ്വാസമേകുന്നത്.ആഗോള താപനത്തിന് മരമാണ് മറുപടി എന്ന കണ്ടെത്തലിന്റെ അടിസ്ഥാനത്തില്‍ മരങ്ങള്‍ നട്ടു വളര്‍ത്താന്‍ പരിസ്ഥിതി സംരക്ഷണ സംഘടനകളും മറ്റും മുന്നോട്ടു വരുന്നുണ്ട്. വിദ്യാര്‍ഥികളില്‍ പ്രകൃതിസംരക്ഷണം ഒരു ശീലമായി വളര്‍ത്താന്‍ ലക്ഷ്യമിട്ട് 'മാതൃഭൂമി' സ്‌കൂളുകള്‍ തോറും നടപ്പാക്കുന്ന 'സീഡ്' പദ്ധതി അന്താരാഷ്ട്ര തലത്തില്‍ത്തന്നെ അംഗീകാരം നേടിക്കഴിഞ്ഞു. അത്യാര്‍ത്തിക്കാര്‍ ശുഷ്‌കമാക്കിക്കൊണ്ടിരിക്കുന്ന ഈ ഭൂമിയെ വീണ്ടും പച്ച അണിയിക്കാന്‍ തങ്ങള്‍ക്കാവുമെന്നാണ് ഇതിലൂടെ വിദ്യാര്‍ഥികള്‍ തെളിയിച്ചിരിക്കുന്നത്. മുതിര്‍ന്നവര്‍ക്കും ഇതൊരു പാഠമാണ്. പരിസ്ഥിതിസംരക്ഷണത്തില്‍ ഭരണകൂടങ്ങള്‍ക്കും സംഘടനങ്ങള്‍ക്കും മാത്രമല്ല ഓരോ വ്യക്തിക്കും പങ്കുവഹിക്കാനാവും. എല്ലാവരും അത് നിറവേറ്റുമ്പോഴാണ് പരിസ്ഥിതിദിനാചരണം അര്‍ഥവത്താകുക.
Posted by Reporter at 8:53 PM
Email ThisBlogThis!Share to TwitterShare to FacebookShare to Pinterest
എരുമേലി മുണ്ടക്കയം റോഡിൽ പേരുത്തോടിനു സമീപം പ്രൊപോസ്‌ ഗയിറ്റിൽ വാഹനാപകടം
എരുമേലി: എരുമേലി മുണ്ടക്കയം റോഡിൽ പേരുത്തോടിനു സമീപം പ്രൊപോസ്‌ ഗയിറ്റിൽ വാഹനാപകടം. എരുമേലി-മുണ്ടക്കയം റൂട്ടിൽ ഓടുന്ന EMBASSY ബസും കുറുവാമൂഴി സ്വദേശിയായ യുവാവിന്റെ ബൈക്കും തമ്മിൽ കൂട്ടി ഇടിക്കുക ആയിരുന്നു. ബൈക്ക് യാത്രികൻ നിസ്സാര പരിക്കുകളോടെ രക്ഷപെട്ടു
Posted by Reporter at 6:15 PM
Email ThisBlogThis!Share to TwitterShare to FacebookShare to Pinterest
Tuesday, June 3, 2014
തേനീച്ച വിഷത്തിനു എയിഡ്സ് വൈറസിനെ കൊല്ലാനുള്ള ശേഷിയുണ്ടെന്നു കണ്ടെത്തൽ
വാഷിംഗ്ടണ്‍ : എയിഡ്സ് രോഗികള്‍ക്ക് ആശ്വാസമായി ശാസ്ത്രജ്ഞരുടെ പുതിയ കണ്ടെത്തല്‍.തേനീച്ച വിഷത്തിനു എയിഡ്സ് വൈറസിനെ കൊല്ലാനുള്ള ശേഷിയുണ്ടെന്നാണ് കണ്ടെത്തിയിരിക്കുന്നത്.
എയിഡ്സ് രോഗത്തിനു കാരണമായ ഹുമന്‍ ഇമ്മ്യൂണോഡെഫിഷ്യന്‍സി വൈറസിനെ  (human immunodeficiency virus -HIV) നശിപ്പിക്കാന്‍ തേനീച്ചയുടെ വിഷത്തില്‍ ( bee venom ) അടങ്ങിയിട്ടുള്ള ചില രാസപദാര്‍ത്ഥങ്ങള്‍ക്ക് കഴിവുണ്ട് എന്നാണു പരീക്ഷണങ്ങളിലൂടെ തെളിയിച്ചത്.എന്നാല്‍ ചുറ്റുമുള്ള സാധാരണ കോശങ്ങളെ ഈ രാസവസ്തു ദോഷകരമായി ബാധിക്കുകയുമില്ല എന്നതും നേട്ടമാണ്.
വാഷിംഗ്‌ടണ്‍ സര്‍വകലാശാലയുടെ സ്കൂള്‍ ഓഫ് മെഡിസിനിലെ ഗവേഷകരാണ് പുതിയ കണ്ടെത്തലിനു പിന്നില്‍.കഴിഞ്ഞ വര്‍ഷം മാര്‍ച്ച് മാസത്തിലാണ് ഇതുമായി ബന്ധപ്പെട്ട ആദ്യ കണ്ടെത്തല്‍ നടത്തിയത്.
തേനീച്ച വിഷത്തില്‍ അടങ്ങിയിരിക്കുന്ന മെലിറ്റിന്‍ എന്ന രാസപദാര്‍ത്ഥമാണ് എച്ച് ഐ വിയുടെ ഘാതകനായി പ്രവര്‍ത്തിക്കുന്നത്.വൈറസിന്റെ പുറമെയുള്ള ആവരണം നശിപ്പിച്ചു കളയാന്‍ മെലിറ്റിനു സാധിക്കും.
മെലിറ്റിനെ നാനോ കണങ്ങളില്‍ കടത്തിയ ശേഷം ഈ കണങ്ങളെ ഉപയോഗിച്ചാണ് വൈറസിനെ ആക്രമിക്കുന്നത്.സാധാരണ കോശങ്ങള്‍ ഈ കണങ്ങളുമായി തട്ടാതെയിരിക്കാന്‍ കണങ്ങള്‍ക്ക് ചുറ്റും ബമ്പറുകള്‍ സ്ഥാപിച്ചിരിക്കും. എച്ച് ഐ വി വളരെ വലിപ്പം കുറഞ്ഞ വൈറസ് ആണ്.അതിനാല്‍ ഈ ബമ്പറുകള്‍ക്കിടയിലൂടെ അകത്തു ചെന്ന് കണങ്ങളുമായി മുട്ടുകയും നശിച്ചു പോകുകയും ചെയ്യും.
എയിഡ്സിനെ പ്രതിരോധിക്കാന്‍ ഈ രാസവസ്തു ഇതു തരത്തില്‍ ഉപയോഗപ്പെടുത്താം എന്നാണു ഇപ്പോള്‍ ശാസ്ത്രജ്ഞര്‍ ഗവേഷണം നടത്തുന്നത്.ലൈംഗികമായി ബന്ധപ്പെടുന്ന സമയത്ത് ഉപയോഗിക്കുന്ന ലൂബ്രിക്കേഷന്‍ ജെല്ലുകളില്‍ ഈ നാനോ കണങ്ങള്‍ ഉപയോഗിക്കാന്‍ കഴിയുന്ന സാങ്കേതിക വിദ്യയാണ് തങ്ങളുടെ ആദ്യലക്ഷ്യമെന്നു വാഷിംഗ്‌ടണ്‍ സര്‍വകലാശാലയില്‍ ഈ ഗവേഷണത്തിന് നേത്രുത്വം നല്‍കിയ ഡോ . ജോഷ്വാ എല്‍ ഹുഡ് പറയുന്നു.അങ്ങനെ ഉപയോഗിച്ചാല്‍ എയിഡ്സ് രോഗിയുമായി ബന്ധപ്പെട്ടാലും എയിഡ്സ് പകരുകയില്ല.വൈറസിനെ തീര്‍ത്തും നശിപ്പിക്കാന്‍ മെലിറ്റിനു കഴിയും എന്നത് കൊണ്ടാണിത്.
നിലവില്‍ എയിഡ്സ് രോഗികളായവര്‍ക്ക് കുത്തിവെയ്ക്കാനുള്ള മരുന്ന് കണ്ടുപിടിക്കുന്നതിനും ഗവേഷണങ്ങള്‍ നടക്കുന്നുണ്ട്.മേല്‍പ്പറഞ്ഞ നാനോ കണങ്ങള്‍ കുഴപ്പമൊന്നുമില്ലാതെ ഞരമ്പുകളിലൂടെ കടന്നു പോകുന്നതായി ഗവേഷകര്‍ പറയുന്നു.എന്നാലും ചില സാങ്കേതിക പ്രശ്നങ്ങളുണ്ട്.അത് പരിഹരിക്കാനുള്ള ശ്രമത്തിലാണ് ഡോക്ടര്‍മാര്‍.
2011-ലെ കണക്കുകള്‍ പ്രകാരം ലോകത്തൊട്ടാകെ 34 മില്ല്യന്‍ എയിഡ്സ് രോഗികളാണ് ഉള്ളത്.ഓരോ വര്‍ഷവും പുതിയതായി 20 മുതല്‍ 25 ലക്ഷം വരെയാളുകള്‍ പുതിയതായി എയിഡ്സ് ബാധിതരാകുന്നു എന്നാണു കണക്കുകള്‍.
Posted by Reporter at 8:25 PM
Email ThisBlogThis!Share to TwitterShare to FacebookShare to Pinterest
Subscribe to: Posts (Atom)
എരുമേലിയിൽ കെ എസ് ആർ ടി സി ബസും സുമോയും കൂട്ടിയിടി...
വ്യാജനന്പരിലെത്തിയ ബൈക്ക് ബസ്സുമായി കൂട്ടിയിടിച്ചു...
പഞ്ചായത്തിലെ മാലിന്യ സംസ്കരണ പ്ലാന്റ് അപകാടാവസ്ഥയി...
എരുമേലി മുണ്ടക്കയം റോഡിൽ പേരുത്തോടിനു സമീപം പ്രൊപോ...
തേനീച്ച വിഷത്തിനു എയിഡ്സ് വൈറസിനെ കൊല്ലാനുള്ള ശേഷി...
നൂറിൻ നിറവിൽ വെണ്‍കുറിഞ്ഞി എസ്.എൻ.ഡി.പി. സ്കൂളും
എരുമേലി ടൗണില്‍ ശനിയാഴ്ച പുലര്‍ച്ചെ രണ്ടുപേര്‍ക്കുനേരെ ആക്രമണം. ഗുരുതരമായി പരിക്കേറ്റ തുമരംപാറ വിലങ്ങുപാറ ഷാഫി(50), എരുമേലി പനച്ചിയില്‍ റാഷ...
എരുമേലി മുണ്ടക്കയം റോഡിൽ പേരുത്തോടിനു സമീപം പ്രൊപോസ്‌ ഗയിറ്റിൽ വാഹനാപകടം
എരുമേലി: എരുമേലി മുണ്ടക്കയം റോഡിൽ പേരുത്തോടിനു സമീപം പ്രൊപോസ്‌ ഗയിറ്റിൽ വാഹനാപകടം. എരുമേലി-മുണ്ടക്കയം റൂട്ടിൽ ഓടുന്ന EMBASSY ബസും കുറുവാമൂഴ...
toolbar creator എരുമേലി: വീട്ടുകാർ ക്രികെറ്റ് കളി കണ്ടുകൊണ്ടിരിക്കെ മോഷണതിനെത്തിയ ആളെ ഗൃഹനാഥൻ പിടികൂടി പോലീസിൽ ഏല്പിച്ചു. കൊരട്ടി...
എരുമേലിയിൽ കെ എസ് ആർ ടി സി ബസും സുമോയും കൂട്ടിയിടിച്ചു സുമോയുടെ ഡ്രൈവർക്ക് ഗുരുതര പരിക്ക്.
കുറുവാമുഴി : കാഞ്ഞിരപ്പള്ളിയിൽ നിന്നും സീതത്തോടിന് സർവീസ് നടത്തുന്ന കെ എസ് ആർ ടി സി ബസിൽ ടാറ്റ സുമോ ഇടിച്ചു സുമോയുടെ ഡ്രൈവർക്ക് ഗുരുതര പരിക...
ന്യുഡല്‍ഹി: കേരളത്തില്‍ വലിയ വിവാദങ്ങള്‍ക്ക് വഴിവെച്ച ഒന്നാണ് ആറന്മുള വിമാനത്താവള നിര്‍മാണം. എന്നാല്‍ ഇപ്പോള്‍ ആറന്മുളയ്ക്ക് ബദലായി എരുമേലി...
All rights reserved. Watermark template. Powered by Blogger.